“Η ΠΟΛΗ ΜΑΣ ΓΙΟΡΤΑΖΕΙ”
2018-10-25 17:00 - 22:30 (Europe/Athens)
Ο Δήμος Πετρούπολης, για πρώτη φορά φέτος, προχωρά στην διοργάνωση ενός ιδιαίτερου πολιτιστικού γεγονότος, με τίτλο “Η ΠΟΛΗ ΜΑΣ ΓΙΟΡΤΑΖΕΙ”.
Η συγκεκριμένη εκδήλωση διοργανώνεται με την ευκαιρία εορτασμού του Πολιούχου της Πετρούπολης Αγίου Δημητρίου και θα πραγματοποιηθεί την Πέμπτη 25 Οκτωβρίου 2018, από τις 17:00 έως τις 20:30 το βράδυ, κατά μήκος της κεντρικής λεωφόρου 25ης Μαρτίου και στην περιοχή της Αγ. Τριάδας.
Στην ιδιαίτερη αυτή γιορτή, τα τμήματα του Δήμου Πετρούπολης (παραδοσιακοί χοροί, εικαστικά, Φιλαρμονική, Δημοτικό Ωδείο κλπ.), οι Εθνικοτοπικοί φορείς και οι Πολιτιστικοί και Αθλητικοί Σύλλογοι της πόλης, με περίσσιο μεράκι έχουν οργανώσει πλήθος πολιτιστικών εκδηλώσεων (με χορό, μουσική, τραγούδι, κεράσματα κλπ.) και θα χαρίσουν στους πολίτες ιδιαίτερες στιγμές ψυχαγωγίας και χαλάρωσης, με αποκορύφωμα την συναυλία του Γεράσιμου Ανδρεάτου, στις 20:30, στην Πλατεία Ηρώ.
Ειδικά τα παιδιά, θα έχουν την ευκαιρία να απασχοληθούν δημιουργικά σε ποικίλα δρώμενα και να ψυχαγωγηθούν μέσα από ενδιαφέρουσες δράσεις/θεάματα (παρακολούθηση παράστασης Καραγκιόζη, face painting, μπαλονοκατασκευές, street tennis κλπ.).
Καλούμε όλους τους πολίτες να τιμήσουν με την παρουσία τους την εκδήλωση, να απολαύσουν τα πολιτιστικά/αθλητικά δρώμενα και να στηρίξουν τα καταστήματα της πόλης μας, με την ελπίδα ότι η συγκεκριμένη διοργάνωση θα καθιερωθεί ως θεσμός στην πόλη μας.
Δείτε το συνοπτικό πρόγραμμα…

Φωταγωγούμε το Χριστουγεννιάτικο Δέντρο της πόλης μας!
2018-12-07 18:30 - 21:00 | epz_2011_0042
Φωταγωγούμε το Χριστουγεννιάτικο Δέντρο μας με την συμμετοχή των πολιτών, των Σχολείων του Δήμου μας, των Εθνικοτοπικών Συλλόγων και των τμημάτων Παραδοσιακών χορών του Δήμου μας.
Ελάτε να ανάψουμε το δέντρο μας, να ψάλλουμε τα κάλαντα και να πούμε χριστουγεννιάτικα τραγούδια με την Φιλαρμονική του Δήμου.
Θα ακολουθήσει γιορτή με ντισκ τζόκεϊ, με τη συμμετοχή του τμήματος Λάτιν του Δήμου μας.

ΚΑΝΕ ΜΙΑ ΚΙΝΗΣΗ! ΚΑΠΟΙΟΣ ΣΕ ΕΧΕΙ ΑΝΑΓΚΗ!
2018-12-14 09:00 - 2018-12-15 21:00
ΚΑΝΕ ΜΙΑ ΚΙΝΗΣΗ! ΚΑΠΟΙΟΣ ΣΕ ΕΧΕΙ ΑΝΑΓΚΗ!
ΔΙΗΜΕΡΟ ΑΛΛΗΛΕΓΓΥΗΣ 14 και 15 Δεκεμβρίου 2018
Την Παρασκευή 14 και το Σάββατο 15 Δεκεμβρίου 2018, ο Δήμος Πετρούπολης διοργανώνει διήμερο αλληλεγγύης και προσφοράς προς τους άπορους συμπολίτες μας.
Οι Κοινωνικές Δομές και το Κέντρο Κοινότητας του Δήμου μας προχωρούν για δεύτερη συνεχή χρονιά στην συγκεκριμένη προσπάθεια, με σκοπό την συγκέντρωση τροφίμων μακράς διάρκειας και φαρμάκων για τους ωφελούμενους του Κοινωνικού Παντοπωλείου και Φαρμακείου, που αδυνατούν να εξασφαλίσουν τα απαραίτητα για την διαβίωσή τους.
Η ανταπόκριση όλων στο κάλεσμα του Δήμου και η προσφορά αμερόληπτης και πολύτιμης βοήθειας θα ανακουφίσει σε μεγάλο βαθμό τα παιδιά και τις οικογένειές τους, που βιώνουν σε μεγάλο βαθμό τα αποτελέσματα της οικονομικής κρίσης, αλλά και της έλλειψης κρατικής στήριξης τόσο σε κοινωνικό όσο και σε οικονομικό επίπεδο.
Σημεία συγκέντρωσης τροφίμων (μακράς διάρκειας) και φαρμάκων:

ΚΟΙΝΩΝΙΚΟ ΠΑΝΤΟΠΩΛΕΙΟ ΔΗΜΟΥ ΠΕΤΡΟΥΠΟΛΗΣ

(25ης Μαρτίου 168, Θερινός Κινηματογράφος)

ΠΛΑΤΕΙΑ «ΗΡΩ»
ΠΕΡΙΚΛΕΟΥΣ (πλησίον Σκλαβενίτη)

– ΟΙ ΧΩΡΟΙ ΣΥΛΛΟΓΗΣ ΘΑ ΛΕΙΤΟΥΡΓΟΥΝ: 9.00 – 21:00

Χριστουγεννιάτικο Χωριό
2018-12-15 17:00 - 2018-12-21 20:00 | epz_2011_0042
Για τους μικρούς μας φίλους, carousel, φουσκωτά παιχνίδια, αφηγήσεις παραμυθιών και κουκλοθέατρο, στο Χριστουγεννιάτικο Χωριό της πόλης.
Η χρήση όλων είναι δωρεάν.

Τα Μωμο'έρια
2018-12-16 11:30

Μαγικά Χριστούγεννα 2018.
2018-12-17 18:00 - 2018-12-18 19:00
Δευτέρα 17 και Τρίτη 18 Δεκεμβρίου, Πλατεία Ηρώων Αγωνιστών του 1821, ώρα 18.00
Χριστουγεννιάτικες εκδηλώσεις Δημοτικών Παιδικών Σταθμών του Δήμου μας. Ελάτε να στολίσουμε χριστουγεννιάτικα δέντρα τραγουδώντας και παίζοντας.

Bazaar φωτογραφιών του Τμήματος Φωτογραφίας.
2018-12-17 19:00 - 22:00
Δευτέρα 17 Δεκεμβρίου, ώρα 19.00 – 22.00, Τμήμα Φωτογραφίας
Bazaar φωτογραφιών από τους μαθητές του Τμήματος Φωτογραφίας του Δήμου Πετρούπολης με σκοπό την ενίσχυση του Κοινωνικού Παντοπωλείου του Δήμου μας, θα πραγματοποιηθεί στην αίθουσα του Τμήματος Φωτογραφίας, Αγ. Λαύρας 37, 3ος όροφος. (+ Χάρτης)

Ανοιχτό μάθημα κεραμικής - bazaar έργων
2018-12-18 18:00 - 2018-12-19 21:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Τρίτη 18 και Τετάρτη 19 Δεκεμβρίου, ώρα 18.00 έως 21.00, Πνευματικό Κέντρο
Ανοιχτό μάθημα κεραμικής για μικρούς και μεγάλους από την κεραμίστρια Αντιγόνη Πανταζή. Παράλληλα θα λειτουργεί bazaar με έργα από το Εργαστήριο Κεραμικής του Δήμου Πετρούπολης.
Τα έσοδα θα διατεθούν στο Κοινωνικό Παντοπωλείο.
Πνευματικό Κέντρο, εργαστήριο Κεραμικής, είσοδος από Αθανασίου Διάκου.

Το ρολόι του Αϊ Βασίλη
2018-12-19 17:00 - 19:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Τετάρτη 19 Δεκεμβρίου, ώρα 17.00-19.00, Δημοτική Βιβλιοθήκη.
Διαδραστική παρουσίαση του βιβλίου «Το ρολόι του Αϊ Βασίλη» της συγγραφέως Βασιλικής Μαύρου. Η συγγραφέας θα αφηγηθεί απόσπασμα του βιβλίου και θα γίνει ένας δημιουργικός διάλογος με τα παιδιά.
Για παιδιά ηλικίας 4-8 ετών, στο χώρο της Δημοτικής Βιβλιοθήκης (Μπουμπουλίνας 59, 2ος όροφος).

3η Έκθεση Χειροτεχνίας
2018-12-21 11:00 - 2018-12-23 22:00 | ippis-270
Μέρος των εσόδων θα διατεθούν στο Κοινωνικό Παντοπωλείο του Δήμου Πετρούπολης.

Χριστουγεννιάτικο Bazaar από το Εικαστικό Εργαστήρι.
2018-12-22 10:00 - 18:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Σάββατο 22 Δεκεμβρίου, ώρα 10.00-18.00, Πνευματικό Κέντρο.
Bazaar με χριστουγεννιάτικες κατασκευές από το Εικαστικό Εργαστήριο του Δήμου Πετρούπολης, τα έσοδα του οποίου θα διατεθούν στο Κοινωνικό Παντοπωλείο.
Πνευματικό Κέντρο, Εικαστικό Εργαστήριο (3ος όροφος).

Χριστουγεννιάτικο Χωριό.
2018-12-22 12:00 - 2019-01-05 20:00 | epz_2011_0042

Κάλαντα από τη Φιλαρμονική του Δήμου.
2018-12-23 10:00 - 2018-12-24 13:00
Κυριακή 23, Δευτέρα 24 Δεκεμβρίου, το πρωί «λένε» τα κάλαντα η Φιλαρμονική του Δήμου μας σε όλες τις γειτονιές της πόλης μας, και το Τμήμα Παραδοσιακών Χορών και οι Εθνικοτοπικοί Σύλλογοι στην κεντρική λεωφόρο της Πετρούπολης.

Κάλαντα από τη Φιλαρμονική του Δήμου.
2018-12-30 10:00 - 2018-12-31 13:00
Κυριακή 30, Δευτέρα 31 Δεκεμβρίου, το πρωί «λένε» τα κάλαντα η Φιλαρμονική του Δήμου μας σε όλες τις γειτονιές της πόλης μας, και οι Εθνικοτοπικοί Σύλλογοι στην κεντρική λεωφόρο της Πετρούπολης.

Τέλεση Αγιασμού Υδάτων
2019-01-06 12:00 - 13:30
Σας ενημερώνουμε ότι την Κυριακή 6 Ιανουαρίου 2019, γιορτή των Αγίων Θεοφανίων, θα πραγματοποιηθεί η τέλεση του Αγιασμού των Υδάτων, στις 12:00 μ.μ., στο Δημοτικό Κολυμβητήριο του Δήμου Πετρούπολης (Ελαιών και Κ. Βάρναλη).

Έκθεση έργων χαρακτικής με έργα της Βάσως Κατράκη
2019-02-23 09:00 - 2019-03-04 21:00 | ippis-270
Ο Δήμος Πετρούπολης και ο Σύλλογος Δημοκρατικών Γυναικών Πετρούπολης (μέλος ΟΓΕ) τιμώντας την 8η Μάρτη, Παγκόσμια Ημέρα της Γυναίκας, συνδιοργανώνουν έκθεση έργων της χαράκτριας Βάσως Κατράκη (1914-1988).
Η έκθεση θα πραγματοποιηθεί στον χώρο του Πολιτιστικού Κέντρου Πετρούπολης (Εθνικής Αντίστασης 61) από 23/02/2019 ως και 4/3/2019.
Τα εγκαίνια θα πραγματοποιηθούν την πρώτη μέρα της έκθεσης, στις 23 Φεβρουαρίου 2019 ημέρα Σάββατο και ώρα 7.00 μμ. Στα εγκαίνια της Έκθεσης, οι επισκέπτες θα έχουν την ευκαιρία να παρακολουθήσουν παρεμβάσεις σχετικά με την προσφορά της σπουδαίας χαράκτριας, ενώ καθ’ όλη τη διάρκεια της Έκθεσης θα προβάλλεται ντοκιμαντέρ αφιερωμένο στη ζωή και το έργο της.
Οι ώρες λειτουργίας της έκθεσης είναι καθημερινά 9.00 π.μ. – 2.00 μ.μ. και 5.00 μ.μ. – 9.00 μ.μ.
Η είσοδος στην έκθεση είναι δωρεάν.
Τις μέρες διεξαγωγής της έκθεσης θα υπάρχει δυνατότητα ομαδικής ξενάγησης, κατόπιν τηλεφωνικής συνεννόησης.
Τηλέφωνα επικ.: 210-5063710 Δήμος Πετρούπολης, Τμήμα Πολιτισμού. 210-5018386, 6970404252 Σύλλογος Δημ. Γυναικών Πετρούπολης.

"ΟΙ ΑΠΟΚΡΙΕΣ ΣΤΙΣ ΓΕΙΤΟΝΙΕΣ"
2019-03-02 16:00 - 20:00
“ΟΙ ΑΠΟΚΡΙΕΣ ΣΤΙΣ ΓΕΙΤΟΝΙΕΣ”
«Απόκριες στις γειτονιές», ψυχαγωγικό πρόγραμμα για παιδιά με εμψυχωτές, εργαστήριο κατασκευής αποκριάτικης μάσκας, μπαλονοκατασκευές, face painting, μαλλί της γριάς, γαϊτανάκια, αλλά και ζωντανή μουσική και χορό για μικρούς και μεγάλους, με τη συμμετοχή των τμημάτων παραδοσιακών χορών, της Φιλαρμονικής, των λατινοαμερικανικών χορών και των εθνικοτοπικών και πολιτιστικών συλλόγων του Δήμου, στις πλατείες της πόλης μας.
Πλατεία «ΗΡΩ», Πλατεία Αγ. Τριάδας, Πλατεία 8ης Μαρτίου (Πανόραμα) και Πλατεία Θέτιδος (Νησάκι).

"Η ΠΑΡΑΔΟΣΗ ΣΥΝΑΝΤΑ ΤΙΣ ΑΠΟΚΡΙΕΣ"
2019-03-03 12:00 - 16:00 | epz_2011_0042
«Η Παράδοση συναντά τις Απόκριες» στην πλατεία «ΗΡΩ».
Δρώμενα αποκριάτικα, καρναβαλιστές που τραγουδούν παλιά αποκριάτικα παραδοσιακά τραγούδια, με τη συμμετοχή των τμημάτων πολιτισμού του Δήμου, των εθνικοτοπικών και πολιτιστικών συλλόγων.
